Medic din Milano despre infectații cu coronavirus: "Mor lucizi, implorându-te să-şi salute copiii şi nepoții" - Ziariștii
Mărturia unui medic de la spitalul San Carlo Borromeo din Milano: „Ştii care este senzația cea mai dramatică? Să-i vezi pe bolnavi cum mor singuri, implorându-te să-şi salute copiii şi nepoții”. 

Doctorița Francesca Cortellaro, şefa Secției de Urgență de la spitalul San Carlo Borromeo din Milano, povesteşte despre  scenele terifiante cu bolnavii de coronavirus.

„Bolnavii de COVID-19 intră singuri, niciun membru al familiei nu poate să-i însoțească. Iar când stau să moară, îşi dau seama. Sunt lucizi, nu-şi pierd cunoştiința. E ca şi cum ar sta să se înece, dar în acelaşi timp fiind perfect conştienți de ceea ce li se întâmplă. Ultimul caz a fost noaptea trecută. Era o bunicuță, voia să-şi vadă nepoata. Am scos telefonul şi i-am sunat nepoata, cu video. S-au salutat. După puțin, bătrâna timp a murit. Am o lungă listă de video-convorbiri. O numesc «lista de adio». Sper să ne dea câteva mini iPad-uri, ne-ar fi de ajuns trei sau patru, pentru a nu-i face să moară singuri.”

Profesorul Steffano Muttini, medic primar la Secția de Terapie Intensivă a aceluiași spital, spun cu tristețe: „Am impresia că sunt prins într-un tsunami pe care, chiar dacă lupt din toate puterile, nu voi reuşi să-l opresc. Problema principală este aceea de a crea noi locuri pentru pacienți. Această secție avea opt paturi. Am reuşit să adaug 7, apoi alte 8 şi, în final, încă 16, ajungând la 39 de paturi. Duminică dimineața eram fericit că am găsit alte 6 paturi, dar la prânz erau deja ocupate. Pentru o clipă m-am simțit inutil, învins”.


Profesorul Stefano Carugo, medicul primar al Secției Cardio-Pulmonare: „Această luptă continuă cu moartea, cu tot ajutorul pe care autoritățile încearcă să ni-l asigure, creează o stare de stres intensă, greu de depăşit. Cu toate acestea, când am întrebat personalul secției cine vrea să meargă să lucreze în secția COVID, toți s-au oferit voluntari. Sunt mândru de echipa mea, chiar dacă sunt conştient că pentru mulți dintre ei va fi o experiență terifiantă”.
[(('Știre Reală',), 410), (('Înșelăciune',), 234), (('Remedii Miraculoase',), 233), (('Noua Ordine Mondială',), 58), (('Controlul Populației',), 217), (('Controlul Populației', 'Armă Biologică', 'Noua Ordine Mondială'), 56), (('Controlul Populației', 'Big Pharma'), 14), (('Satiră',), 304), (('Supremația Românească',), 246), (('Înșelăciune', 'Reticență la Vaccinare'), 69), (('Plandemic', 'Noua Ordine Mondială'), 93), (('Remedii Miraculoase', 'Religie'), 207), (('5G', 'Noua Ordine Mondială'), 247)]